*Pozdravljeni, učenci 6.d razreda.*

Sedaj ste pa verjetno že ujeli ritem pouka na daljavo. Kot obljubljeno, vam pošiljam vaše zadolžitve pri predmetu Naravoslovje 6 v tednu od 30.3. do 3.4.2020.

V nadaljevanju sledi spoznavanje skupin kamnin, ki se razlikujejo po njihovem nastanku. Vaša naloga bo, da za vsako od skupin kamnin naredite miselni vzorec, ki bo zajemal vsaj toliko podatkov kot je puščic iz miselnih vzorcev ali alinej v spodnjih prikazih (če so npr. pod globočninami prikazane 3 alineje/črtice, to pomeni, da morate iz besedila izločiti za vas 3 pomembne podatke o teh vrstah kamnin). Podatke o vrstah kamnin boste pridobili iz našega učbenika Aktivno v naravoslovje 1, na straneh od 26 do 30 in iz e-učbenika Naravoslovje 6, dostopnega na povezavi <https://eucbeniki.sio.si/nar6/index.html>. Da boste še bolj razumeli nastanek in preobrazbo teh treh vrst kamnin, pa si preberite o kamninskem krogu v učbeniku na strani 25, obvezno si oglejte tudi animacijo, do katere dostopate preko povezave, ki sem jo pripela spodaj po zapisu v zvezek. Ko to storite, imate spodaj povzetek kamninskega kroga v alinejah, to prepišete v zvezek in po želji prerišete še shemo le-tega iz učbenika na strani 25.

Vaša naloga za ta teden je torej, da oblikujete 3 miselne vzorce (spodaj pripenjam prikaze, kako naj bi izgledali in koliko podatkov naj bi vsebovali). Na strani 25 v učbeniku si preberete o kamninskem krogu, ogledate si animacijo iz e-učbenika Naravoslovje 6 (povezava spodaj) ter prepišete zapis v zvezek (Kamninski krog).

Ko uspete opraviti vse šolske obveznosti za ta teden, pa vam priporočam utrjevanje učne snovi, ki smo jo že spoznali preko e-učbenika, kjer se najde kar nekaj luštnih nalog.

Če me potrebujete za kakršnokoli informacijo, mi brez težav napišete elektronsko sporočilo na naslov [klara.kranjc@8talcev.si](mailto:klara.kranjc@8talcev.si).

Mislim, da si sedaj pa že vsi pošteno želimo, da se spet kmalu srečamo na šolskih hodnikih. Bodimo potrpežljivi in dosledno upoštevajmo ukrepe pa bomo kmalu spet tam ☺.

Ostanite zdravi ☺!

**U, str. 26 in e-učbenik Naravoslovje 6**

**MAGMATSKE KAMNINE**

**GLOBOČNINE PREDORNINE**

**-** nastanek: - nastanek:

- -

- -

-

**U, str. 27,28 in e-učbenik Naravoslovje 6**

**SEDIMENTNE KAMNINE** nastanek:

**U, str.29,30 in e-učbenik Naravoslovje 6**

**METAMORFNE KAMNINE** nastanek:

**KAMNINSKI KROG U, str. 25**

\* ohlajanje magme 🡪 nastanek **magmatskih kamnin** (globočnine, predornine)

\* *globočnine* 🡪 magma se strdi v notranjosti zemeljske skorje

\* *predornine* 🡪 magma, ki prodre na površje Zemlje in se hitro ohladi in strdi

\* **sedimentne kamnine** 🡪 prod, pesek in mivka (prenašajo jih ledeniki, veter in voda) se usedajo in med seboj sprimejo

\***metamorfne kamnine** 🡪 zaradi lastne teže in premikov tektonskih plošč se kamnine pogreznejo globlje v zemeljsko skorjo, zaradi visokih tlakov in temperatur se spremenijo v metamorfne kamnine

\* metamorfne kamnine se pri visokih temperaturah stalijo v magmo, metamorfne in magmatske kamnine, ki se premaknejo na površino zemeljske skorje in tam preperevajo, pa so vir drobcev za nastanek sedimentnih kamnin

*\* Če se ti zdi, da si boš lažje predstavljal, si lahko po želji tudi prerišeš shemo kamninskega kroga iz učbenika na strani 25.*

ANIMACIJA KAMNINSKEGA KROGA:

<https://eucbeniki.sio.si/nar6/1696/index1.html>